Ifølge TV2/Nords oplysninger, så var den hårde vind tirsdag formiddag skyld i, at færgen Bergensfjord ikke selv kunne manøvrere til kaj, og måtte have hjælp af en slæbebåd. Men selv med hjælp fra slæbebåden lykkedes det ikke at få færgen ind til den rigtige kaj, på grund af den stærke vind. Direktør i Fjordline Danmark Gert Balling fortæller til TV2/Nord, at færgen ikke kan flyttes før vinden løjer af. Hvis prognoserne holder, så sker det omkring i løbet af eftermiddagen. Så lige nu venter 239 passagerer på bedre vejr, før de kan forlade færgen. Passagerne lider dog ingen nød. De bliver rigeligt forsynet med kaffe og blødt brød.

Opsummering:
En af Fjordlines færger i Hirtshals har store problemer ved kajen.